KÄYTTÖOIKEUSSOPIMUS MICROSOFT®-LAITTEIDEN KANSSA KÄYTETTÄVÄLLE MICROSOFT-OHJELMISTOLLE

TÄRKEÄÄ - LUE TARKKAAN: TÄMÄ ON OIKEUDELLISESTI SITOVA KÄYTTÖOIKEUSSOPIMUS ("KÄYTTÖOIKEUSSOPIMUS") ASIAKKAAN (JOKO YKSITYISHENKILÖN TAI JURIDISEN HENKILÖN) JA SEN TIETOKONEJÄRJESTELMÄN TAI JÄRJESTELMÄN OSAN ("TIETOKONE") VALMISTAJAN VÄLILLÄ, JONKA MUKANA ASIAKAS ON HANKKINUT YHDEN TAI USEITA EDELLÄ MAINITTUJA MICROSOFT-TUOTTEITA. MICROSOFT-TUOTE ON OHJELMISTON ("OHJELMISTO") JA UUDEN TIETOKONEEN MUKANA TOIMITETUN LAITTEISTON ("LAITTEISTO") MUODOSTAMA KOKONAISUUS. JOS ASIAKAS EI OLE HANKKINUT OHJELMISTOA UUDEN TIETOKONEEN MUKANA, OHJELMISTOA EI SAA KÄYTTÄÄ. OHJELMISTOON KATSOTAAN KUULUVAN TIETOKONEOHJELMISTO JA MAHDOLLISET KOPIOT, TALLENNUSMATERIAALI, KIRJALLINEN MATERIAALI, ONLINE-DOKUMENTAATIO JA SÄHKÖISESSÄ MUODOSSA OLEVA DOKUMENTAATIO, AITOUSTODISTUS SEKÄ TÄMÄ KÄYTTÖOIKEUSSOPIMUS ("EULA"), JOKA SISÄLTÄÄ OHJELMISTON KÄYTTÖOIKEUDEN, YLEISET EHDOT JA VALMISTAJAN TAKUUN SEKÄ VAHINGONKORVAUSVASTUUN RAJOITUKSEN. TÄMÄ KÄYTTÖOIKEUSSOPIMUS JA KÄYTTÄJÄN OIKEUDET OVAT VOIMASSA AINOASTAAN SIINÄ TAPAUKSESSA, ETTÄ OHJELMISTO ON ALKUPERÄINEN MICROSOFT-OHJELMISTO. ASENTAMALLA TAI KOPIOIMALLA OHJELMISTON TAI MUUTEN OHJELMISTOA KÄYTTÄMÄLLÄ ASIAKAS SITOUTUU TÄMÄN KÄYTTÖOIKEUSSOPIMUKSEN EHTOIHIN. JOS ASIAKAS EI HYVÄKSY TÄMÄN KÄYTTÖOIKEUSSOPIMUKSEN EHTOJA, VALMISTAJA JA MICROSOFT EIVÄT MYÖNNÄ ASIAKKAALLE OHJELMISTON KÄYTTÖOIKEUTTA. TÄLLÖIN OHJELMISTOA EI SAA KÄYTTÄÄ, VAAN ASIAKKAAN ON OTETTAVA YHTEYTTÄ VALMISTAJAAN SAADAKSEEN OHJEET TUOTTEEN PALAUTTAMISESTA KAUPPAHINNAN PALAUTUSTA VASTAAN. JOS ASIAKKAALLA ON TÄHÄN KÄYTTÖOIKEUSSOPIMUKSEEN LIITTYVIÄ KYSYMYKSIÄ, VALMISTAJAN YHTEYSTIEDOT OVAT TIETOKONEESEEN LIITTYVÄSSÄ DOKUMENTAATIOSSA.

OHJELMISTON KÄYTTÖOIKEUS

OHJELMISTO on suojattu tekijänoikeuslaeilla ja kansainvälisillä tekijänoikeussopimuksilla sekä muilla immateriaalioikeudellisilla laeilla ja sopimuksilla. OHJELMISTOA ei myydä, vaan siihen myönnetään ainoastaan käyttöoikeus. Kaikki OHJELMISTON omistus- ja tekijänoikeudet ovat Microsoftin tai sen toimittajien omaisuutta. Valmistaja, Microsoft ja sen toimittajat pidättävät itsellään kaikki oikeudet, joita ei ole nimenomaisesti myönnetty tässä Käyttöoikeussopimuksessa.

1. KÄYTTÖOIKEUDEN MYÖNTÄMINEN. Tämän Käyttöoikeussopimuksen nojalla asiakkaalle myönnetään seuraavat oikeudet:

* OHJELMISTON ASENNUS JA KÄYTTÖ. Ellei tässä Käyttöoikeussopimuksessa nimenomaisesti toisin mainita, asiakas saa asentaa yhteen TIETOKONEESEEN, johon mukana seuraava LAITTEISTO on liitetty, ainoastaan yhden (1) OHJELMISTON kopion ja käyttää ainoastaan tätä kopiota tai olla sen kanssa muuten vuorovaikutuksessa ("käyttää"). OHJELMISTOA ei saa asentaa, näyttää, suorittaa, jakaa tai käyttää samanaikaisesti useassa tietokoneessa tai useasta tietokoneesta, mukaan lukien työasemat, päätteet tai muut digitaaliset laitteet.

* VARMUUSKOPIO. Asiakas saa säilyttää alkuperäisen OHJELMISTON tietovälineen varmuuskopioimis- tai arkistoimistarkoituksiin. Jos alkuperäistä tietovälinettä tarvitaan käytettäessä OHJELMISTOA TIETOKONEESSA, asiakas saa tehdä OHJELMISTOSTA yhden varmuuskopion ainoastaan arkistointia varten ja ainoastaan näihin tarkoituksiin, ellei Valmistaja ole toimittanut varmuuskopiota. OHJELMISTON käyttöoikeudeton kopioiminen sekä OHJELMISTOSSA käytössä olevan kopiointisuojatekniikan kiertäminen on laitonta. Asiakas ei saa kopioida OHJELMISTOA eikä OHJELMISTON mukana toimitettua kirjallista materiaalia muuten kuin tässä Käyttöoikeussopimuksessa nimenomaisesti määrätyin tavoin.

2. MUUT RAJOITUKSET. 

* KIELI- ja suoritinversion valitseminen. Jos OHJELMISTOSTA on toimitettu useampia kuin yksi kieliversio ja/tai suoritinversio, asiakkaalla on oikeus käyttää ainoastaan yhtä kieliversiota ja yhtä suoritinversiota.

* KAHDEN TIETOVÄLINEEN OHJELMISTO. OHJELMISTO saatetaan toimittaa kahdella tietovälineellä. Riippumatta vastaanotetun tietovälineen koosta tai tyypistä asiakas saa käyttää ainoastaan yhtä TIETOKONEESEEN soveltuvaa välinettä. Toista tietovälinettä ei saa käyttää toisessa tietokoneessa. Toista tietovälinettä ei myöskään saa lainata, vuokrata tai muuten siirtää toiselle käyttäjälle muuten kuin osana koko OHJELMISTON ja LAITTEISTON pysyvää siirtoa (sen mukaisesti mitä kohdassa "Ohjelmiston siirto" mainitaan).

* OHJELMISTON SIIRTO. Asiakas saa pysyvästi siirtää tähän Käyttöoikeussopimukseen sisältyvät oikeutensa ainoastaan osana siirrettyä TIETOKONETTA edellyttäen, että asiakas siirtää LAITTEISTON mukana koko OHJELMISTON (mukaan lukien kaikki komponentit, kaikki tietovälineet ja kirjallinen materiaali, kaikki päivitetyt versiot, tämä Käyttöoikeussopimus ja mahdollinen Certificate of Authenticity -aitoustodistus), sekä edellyttäen, että vastaanottaja hyväksyy tämän Käyttöoikeussopimuksen ehdot. Jos OHJELMISTO-osuus on päivitetty versio, siirron tulee sisältää kaikki OHJELMISTON aikaisemmat versiot.

* VUOKRAAMINEN. OHJELMISTOA ei saa vuokrata eikä lainata.

* PÄIVITETYT VERSIOT. Asiakas saa käyttää OHJELMISTON päivitysversiota tämän Käyttöoikeussopimuksen ehtojen mukaisesti, ellei asiakkaalle ole toimitettu erillistä päivitysversiota koskevaa käyttöoikeussopimusta. Jos OHJELMISTOSSA on merkintä, jonka mukaan kyseessä on päivitysversio, asiakas saa käyttää OHJELMISTOA vain, jos hänellä on käyttöoikeus siihen tuotteeseen, jonka Valmistaja, Microsoft tai sen toimittaja on ilmoittanut oikeuttavan päivitykseen ("Päivityskelpoinen tuote"). Päivitysversioksi merkitty OHJELMISTO korvaa tai täydentää (tai Microsoft-tuotteita päivitettäessä mahdollisesti poistaa) TIETOKONEEN mukana toimitetun Päivityskelpoisen tuotteen.

* VALMISTUSTAVAN SELVITTÄMISEN, PURKAMISEN JA HAJOTTAMISEN RAJOITUKSET. OHJELMISTON valmistustapaa ei saa perusteellisesti tutkia eikä OHJELMISTOA saa purkaa tai hajottaa, paitsi tästä rajoituksesta huolimatta sovellettavan lain nimenomaisesti sallimassa määrin.

* OSIEN EROTTAMINEN. OHJELMISTOLLE myönnetään käyttöoikeus yhtenä tuotteena. OHJELMISTON osia ei saa erottaa useammassa kuin yhdessä tietokoneessa käytettäväksi.

* YKSI TIETOKONE. OHJELMISTOON myönnetään käyttöoikeus LAITTEISTON kanssa yhtenä kokonaistuotteena. OHJELMISTOA saa käyttää vain LAITTEISTON kanssa tässä Käyttöoikeussopimuksessa määrätyllä tavalla.

* YKSI KÄYTTÖOIKEUSSOPIMUS. OHJELMISTO saattaa sisältää useita Käyttöoikeussopimuksen versioita, kuten eri kieliversioita tai eri tietovälineillä toimitettuja versioita (esimerkiksi opaskirjoissa ja ohjelmistossa). Siitä huolimatta asiakkaalla on oikeus käyttää vain yhtä (1) OHJELMISTON kopiota.

* EI JÄLLEENMYYNTIIN -VERSIO. Jos OHJELMISTOSSA on merkintä "Ei jälleenmyyntiin", "Not for Resale" tai "NFR", asiakas ei saa tämän Käyttöoikeussopimuksen muissa kohdissa mainituista ehdoista huolimatta jälleenmyydä tai muuten korvausta vastaan siirtää OHJELMISTOA.

* TAVARAMERKIT. Tässä Käyttöoikeussopimuksessa asiakkaalle ei myönnetä mitään oikeuksia Microsoftin tai sen toimittajien tavara- tai palvelumerkkeihin.

* TUOTETUKI. Microsoft tai sen toimittajat tai niiden kanssa sopimussuhteessa olevat osapuolet tai tytäryhtiöt eivät tarjoa OHJELMISTOON liittyviä tukipalveluita. Tukipalveluita tarjoavat Valmistajat. TIETOKONEEN dokumentaatiossa on mainittu Valmistajan tukipalvelun puhelinnumero, johon asiakas voi ottaa yhteyttä tuotetuen saamiseksi.

3. TEKIJÄNOIKEUDET. OHJELMISTON (mukaan lukien rajoituksetta kaikki kuvat, valokuvat, animaatiot, videot, äänimateriaali, musiikki, teksti ja "sovelmat"), sen mukana toimitetun kirjallisen materiaalin sekä OHJELMISTON kopioiden kaikki omistus- ja tekijänoikeudet ovat Microsoftin tai sen toimittajien omaisuutta. Materiaalin, joka ei sisälly OHJELMISTOON mutta joka on otettu käyttöön OHJELMISTON avulla, kaikki omistus- ja tekijänoikeudet ovat sisältötoimittajan omaisuutta, ja kyseiset oikeudet on voitu suojata tekijänoikeuslaeilla tai muilla immateriaalioikeudellisilla laeilla ja sopimuksilla. Asiakkaalla ei ole mitään oikeuksia tällaiseen sisältömateriaaliin tämän Käyttöoikeussopimuksen nojalla. OHJELMISTON avulla käyttöön otettuihin online-palveluihin sovelletaan kyseisiin palveluihin liittyviä vastaavia käyttöoikeuksia. Mikäli tämä OHJELMISTO sisältää ainoastaan elektronisessa muodossa toimitettua dokumentaatiota, asiakas saa tulostaa yhden kappaleen tällaisesta dokumentaatiosta. OHJELMISTON ja LAITTEISTON mukana toimitettua kirjallista materiaalia ei saa kopioida. Microsoft ja sen toimittajat pidättävät itsellään kaikki oikeudet, joita ei ole nimenomaisesti myönnetty tässä Käyttöoikeussopimuksessa.

4. VIENTIRAJOITUKSET. Asiakas hyväksyy sen, että tähän Käyttöoikeussopimukseen liittyvä OHJELMISTO on yhdysvaltalainen. Asiakas sitoutuu noudattamaan kaikkia OHJELMISTOON liittyviä kansainvälisiä ja kansallisia lakeja, mukaan lukien Yhdysvaltain vientivalvontaviranomaisten säännöt (U.S. Export Administration Regulations), sekä kaikkia Yhdysvaltain tai muiden maiden viranomaisten antamia käyttäjiä tai kohdemaata koskevia rajoituksia. Lisätietoja on osoitteessa http://www.microsoft.com/exporting/.

5. JAVA-TEKNIIKKAAN LIITTYVÄ HUOMAUTUS. OHJELMISTO saattaa tukea JAVA-ohjelmia. JAVA-TEKNIIKKAAN EI SISÄLLY VIANSIETOA, EIKÄ JAVA-OHJELMIA OLE SUUNNITELTU, VALMISTETTU TAI TARKOITETTU KÄYTETTÄVIKSI TAI JÄLLEENMYYTÄVIKSI KÄYTÖNAIKAISISSA VALVONTALAITTEISSA YMPÄRISTÖISSÄ, JOTKA VAATIVAT VARMISTUSTOIMINTOJA. TÄLLAISIA YMPÄRISTÖJÄ OVAT ESIMERKIKSI YDINVOIMALAT, LENTOKONEIDEN NAVIGAATIO- TAI YHTEYSJÄRJESTELMÄT, LENTOLIIKENTEEN VALVONTAJÄRJESTELMÄT, ELINTOIMINTOJA YLLÄPITÄVÄT JÄRJESTELMÄT TAI ASEJÄRJESTELMÄT, JOISSA JAVA-TEKNIIKASSA ESIINTYVÄ VIKA SAATTAISI AIHEUTTAA KUOLEMAN, HENKILÖVAHINKOJA TAI VAKAVIA FYYSISIÄ VAMMOJA TAI YMPÄRISTÖVAHINKOJA.

6. VOIMASSAOLON PÄÄTTÄMINEN. Jos asiakas ei noudata tämän Käyttöoikeussopimuksen ehtoja, Valmistaja, Microsoft tai sen toimittajat voivat päättää tämän Käyttöoikeussopimuksen voimassaolon muihin oikeuksiin vaikuttamatta. Kyseisessä tapauksessa asiakkaan tulee hävittää OHJELMISTON kaikki kopiot ja osat sekä LAITTEISTO.

YLEISET EHDOT:

Seuraavat ehdot koskevat tätä Ohjelmiston käyttöoikeutta, Valmistajan takuuta sekä vahingonkorvausvastuun rajoitusta.

1. SATUNNAISTEN, VÄLILLISTEN JA TIETTYJEN MUIDEN VAHINKOJEN POISSULKEMINEN. SIKÄLI KUIN SOVELLETTAVAN LAIN PAKOTTAVISTA SÄÄNNÖKSISTÄ EI MUUTA JOHDU, VALMISTAJA JA SEN TOIMITTAJAT EIVÄT MISSÄÄN TAPAUKSESSA OLE VASTUUSSA MINKÄÄNLAISISTA ERITYISISTÄ, SATUNNAISISTA, EPÄSUORISTA EIVÄTKÄ VÄLILLISISTÄ VAHINGOISTA (MUKAAN LUKIEN RAJOITUKSETTA VAHINGONKORVAUKSET LIIKEVOITON MENETTÄMISESTÄ, SALAISEN TAI MUUN TIEDON MENETTÄMISESTÄ, LIIKETOIMINNAN KESKEYTYMISESTÄ, HENKILÖVAHINGOISTA, YKSITYISYYDEN MENETTÄMISESTÄ, VELVOLLISUUKSIEN TÄYTTÄMÄTTÄ JÄTTÄMISESTÄ (MUUN MUASSA VELVOLLISUUS TOIMIA VILPITTÖMÄSSÄ MIELESSÄ JA NOUDATTAA KOHTUULLISTA HUOLELLISUUTTA), LAIMINLYÖNNEISTÄ TAI MUUSTA RAHALLISESTA TAI MUUNLAISESTA VAHINGOSTA), JOTKA AIHEUTUVAT OHJELMISTON TAI LAITTEISTON KÄYTÖSTÄ TAI KYVYTTÖMYYDESTÄ KÄYTTÄÄ SITÄ, VAIKKA VALMISTAJALLE TAI SEN TOIMITTAJILLE OLISI ILMOITETTU SELLAISTEN VAHINKOJEN MAHDOLLISUUDESTA. HUOLIMATTA ASIAKKAALLE AIHEUTUVISTA MAHDOLLISISTA VAHINGOISTA VALMISTAJAN KOKO VASTUU TÄMÄN KÄYTTÖOIKEUSSOPIMUKSEN NOJALLA RAJOITTUU ASIAKKAAN OHJELMISTOSTA JA LAITTEISTOSTA MAKSAMAAN HINTAAN. NÄMÄ RAJOITUKSET EIVÄT KOSKE VAHINGONKORVAUSVASTUITA, JOITA EI VOI JÄTTÄÄ HUOMIOTTA EIKÄ RAJOITTAA SOVELLETTAVAN LAIN NOJALLA. EDELLÄ MAINITUT RAJOITUKSET, POISSULKEMISET JA KIISTÄMISET OVAT VOIMASSA SOVELLETTAVAN LAIN SALLIMASSA ENIMMÄISLAAJUUDESSA, VAIKKA KORVAUS EI VASTAISI TARKOITUSTAAN.

2. SOVELLETTAVA LAKI. Jos asiakas on hankkinut tämän OHJELMISTON Yhdysvalloissa, tähän Käyttöoikeussopimukseen sovelletaan Washingtonin osavaltion lakeja. Jos asiakas on hankkinut LAITTEISTON Euroopan unionin alueella, Islannissa, Norjassa tai Sveitsissä, tämän Käyttöoikeussopimukseen saatetaan soveltaa paikallisia lakeja. Jos asiakas on hankkinut LAITTEISTON Kanadassa, tähän Käyttöoikeussopimukseen sovelletaan Kanadan Ontarion provinssin lakeja, ellei paikallinen laki nimenomaisesti sitä kiellä. Osapuolet hyväksyvät tähän Käyttöoikeussopimukseen liittyvissä mahdollisissa riitatilanteissa Ontarion provinssissa sijaitsevien oikeusistuinten lainkäytön ja edelleen Ontarion provinssissa sijaitsevan maakunnallisen oikeudenkäytön. Jos asiakas on hankkinut tämän LAITTEISTON muualla kuin yllä mainituissa valtioissa, tähän sopimukseen saatetaan soveltaa paikallisia lakeja.

VALMISTAJAN TAKUU JA VAHINGONVASTUUN RAJOITUS

HUOMAUTUS: Seuraavaa takuuta ei rajoiteta koskemaan mitään aluetta, eikä se vaikuta asiakkaan mahdollisiin laista johtuviin oikeuksiin.

VALMISTAJAN TAKUU. Valmistaja takaa, että 

(a) OHJELMISTO toimii olennaisilta osiltaan oheistetun pakkauksen ja dokumentaation mukaisesti yhdeksänkymmenen (90) päivän ajan vastaanottopäivästä lukien, ja että

(b) OHJELMISTON mukana toimitetussa LAITTEISTOSSA ei ole materiaalivikoja eikä laatuvirheitä kolmen (3) vuoden aikana LAITTEISTON vastaanottopäivästä lukien. 

Mikäli OHJELMISTO tai LAITTEISTO ei täytä tämän takuun ehtoja, Valmistaja on valintansa mukaan velvollinen joko 

(a) korjaamaan tai korvaamaan OHJELMISTON tai LAITTEISTON tai 

(b) palauttamaan asiakkaan OHJELMISTOSTA ja LAITTEISTOSTA (mahdollisesti) maksaman hinnan edellyttäen, että asiakas palauttaa kyseisen OHJELMISTON tai LAITTEISTON Valmistajalle yhdessä ostokuittijäljennöksen kanssa. 

Asiakkaalle ei aiheudu kustannuksia tämän oikeuden käyttämisestä lukuun ottamatta itse aiheutettuja kustannuksia. Tämä Valmistajan takuu on mitätön, jos OHJELMISTON tai LAITTEISTON vika on johtunut onnettomuudesta, väärinkäytöstä tai virheellisestä asennuksesta. Uusitun OHJELMISTON tai LAITTEISTON takuu on voimassa joko alkuperäisen takuuajan loppuun tai kolmenkymmenen (30) päivän ajan sen mukaan, kumpi ajanjakso on pidempi. Valmistaja ei vastaa mistään tappioista eikä vahingoista, jotka asiakas olisi kohtuudella voinut välttää esimerkiksi ottamalla säännöllisesti varmuuskopion ohjelmistosta tai tiedostoista.

MUIDEN EHTOJEN POISSULKEMINEN. ASIAKAS HYVÄKSYY SEN, ETTÄ YLLÄ MAINITTU TAKUU ON AINOA TÄTÄ OHJELMISTOA JA LAITTEISTOA KOSKEVA TAKUU. VALMISTAJA JA SEN TOIMITTAJAT EIVÄT MYÖNNÄ MITÄÄN MUITA TAKUITA TÄLLE OHJELMISTOLLE TAI LAITTEISTOLLE EIVÄTKÄ LAITTEISTON MUKANA MAHDOLLISESTI SEURAAVILLE TUOTEKÄSIKIRJOILLE TAI MUULLE KIRJALLISELLE MATERIAALILLE. LUKUUN OTTAMATTA TÄTÄ TAKUUTA JA SIKÄLI KUIN SOVELLETTAVAN LAIN PAKOTTAVISTA SÄÄNNÖKSISTÄ EI MUUTA JOHDU, VALMISTAJA JA SEN TOIMITTAJAT KIISTÄVÄT KAIKKI OHJELMISTOON, LAITTEISTOON, KÄYTTÖOPPAISIIN TAI MUUHUN KIRJALLISEEN MATERIAALIIN LIITTYVÄT TAKUUT JA VASTUUT, SEKÄ NIMENOMAISESTI ILMAISTUT, OLETETUT ETTÄ LAISTA JOHTUVAT, MUKAAN LUKIEN RAJOITUKSETTA (MAHDOLLISET) TAKUUT JA VASTUUT TAVARAN SOVELTUVUUDESTA KAUPANKÄYNNIN KOHTEEKSI TAI SOPIVUUDESTA JOHONKIN TIETTYYN TARKOITUKSEEN, VASTAUSTEN TARKKUUDESTA TAI TÄYDELLISYYDESTÄ, TULOKSISTA, SIITÄ, ETTÄ TUOTTEEN VALMISTUKSESSA EI OLE SATTUNUT LAIMINLYÖNTEJÄ JA TYÖNTEKIJÖIDEN AMMATTITAITO ON RIITTÄVÄ, TAVARAN VIRUKSETTOMUUDESTA TAI TARJOAMATTA JÄTTÄMISESTÄ. KAIKKI OLETETUT TAKUUT, JOITA EI KATSOTA POISSULJETUIKSI, RAJOITETAAN 90 PÄIVÄÄN OHJELMISTON OSALTA JA KOLMEEN (3) VUOTEEN LAITTEISTON OSALTA TAI SOVELLETTAVAN LAIN SALLIMAAN LYHIMPÄÄN AJANJAKSOON SEN MUKAAN, KUMPI NIISTÄ ON PIDEMPI AIKA.

REKISTERÖINTI. Valmistajan takuun voimaan tulemiseksi asiakkaan ei tarvitse rekisteröidä OHJELMISTOA tai Laitteistoa. 

EDUNSAAJAT. Siinä määrin kuin Suomen laki sen sallii, tämä Valmistajan takuu on myönnetty ainoastaan asiakkaalle, joka on OHJELMISTON ja LAITTEISTON käyttöoikeuden ensimmäinen haltija. Valmistajan takuun osalta ei voi olla kolmansia edunsaajia. Valmistajan takuuta ei ole tarkoitettu muille käyttäjille, eikä sitä sovelleta muihin käyttäjiin (ellei laissa toisin edellytetä), mukaan lukien käyttäjä, jolle asiakas mahdollisesti luovuttaa tuotteen Käyttöoikeussopimuksen ehtojen mukaisesti.